เคยใช้้้้้ยาคุมฉุกเฉินครั้งแรกเมื่อเดือนตุลาคม 62 แต่ไม่มีอาการข้างเคียงใดๆ ประจำเดือนมาปกติ ใช้ยาคุทฉุกเฉินอีกครั้งเมื่อเดือนธันวาคม 62 ใช้หลังจากประจำเดือนหมด หลังจากนั้น5วัน มีเลือดออกมาเยอะเหมือนเลือดประจำเดือน ออกมา7วัน เท่ากับว่าเดือนนี้ประจำเดือนมา 2ครั้ง และปัจจุบัน เดือนมกราคม 63 ประจำเดือนมาปกติ เมื่อประจำเดือนหมดไปแล้ว 5วัน ก็มีเลือดออกกระปริบกระปรอย มาได้แล้ว2-3วัน เลือดเป็นสีน้ำตาล ไม่เข้มมาก อยากทราบว่าเป็นเพราะอะไรคะ เพราะฮอร์โมนไม่คงที่หลังจากกินยาคุมฉุกเฉินไปหรือเปล่า และก่อนหน้านี้มีอาการเครียด เกี่ยวกันมั้ยคะ ไม่มีอาการปวดท้องร่วมด้วยนะคะ
สวัสดีค่ะ หลังใช้ยาคุมฉุุกเฉินอาจมีเลือดออกผิดปกติจากช่องคลอดได้ประมาณ 1-2 สัปดาห์แรก ไม่ควรออกมาหลังจากกินไปนานเป็นเดือนแล้วการมีเลือดออกกระปริดกระปรอยจากช่องคลอดดังกล่าวมา จึงอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะ